
[image: ]Veprimtaria muzikore dhe muzikore-skenike – Konkursi vjetor për vitin 2027

KONKURSI VJETOR
për financimin e projekteve me interes nacional në kulturë
nga fusha e veprimtarisë muzikore dhe muzikore-skenike për vitin 2027
me Aplikim për projekt nga fusha e veprimtarisë muzikore dhe muzikore-skenike për vitin 2027

Ministria e Kulturës dhe e Turizmit në vitin 2027 do të mbështesë llojet e mëposhtme të projekteve nga fusha e veprimtarisë muzikore dhe muzikore-skenike:

	
	I. LLOJET E PROJEKTEVE
	Shuma maksimale e mbështetjes financiare

	1.
	Organizimi dhe realizimi i projekteve nga fusha e veprimtarisë muzikore
	

	1.1
	Koncerte solistike / koncerte recital / performanca të vallëzimit me ose pa shoqërim;
	deri në 120000 denarë

	1.2 
	Koncerte solistike / koncerte recital me shoqërim orkestral (më shumë se 10 instrumentistë);
	deri në 500000 denarë

	1.3
	Koncerti i parë solistik me ose pa shoqërim;
	deri në 50 000 denarë

	1.4
	Cikël koncertesh solistike / recital / koncertesh kamertale (vetëm për persona juridikë);
	deri në 800000 denarë

	1.5
	Koncerte të ansambleve të vogla kamertale;
	deri në 400 000 denarë

	1.6
	Koncerte të orkestrave kamertale;
	deri në 600 000 denarë

	1.7
	Koncerti i parë i ansamblit kamertal (deri në kuintet);
	deri në 120 000 denarë

	1.8
	Koncerte të muzikës pop vendase;
	deri në 500 000 denarë

	1.9
	Aktivitete dhe koncerte të plota të ansambleve vokale (korale);
	deri në 400 000 denarë

	2
	Aktivitete dhe shfaqje të plota të ansambleve të vallëzimit / baletit (balet modern / vallëzim bashkëkohor);
	deri në 500 000 denarë

	3.
	Gara ndërkombëtare muzikore dhe të vallëzimit;
	deri në 800 000 denarë

	[bookmark: _Hlk173145627]4.
	Projekte muzikore-skenike të dedikuara për përfshirjen e personave të margjinalizuar dhe personave me aftësi ndryshe.
	deri në 100 000 denarë



SHËNIME:
· Ministria e Kulturës dhe e Turizmit nuk do të financojë projekte në të cilat muzika dhe vallëzimi, në aspektin programor dhe konceptual, nuk përbëjnë bazën e projektit.
· Projektet nga fusha e folklorit paraqiten në Konkursin vjetor për financimin e projekteve me interes nacional në kulturë nga fusha e folklorit për vitin 2027, me fletëparaqitje të veçantë.
· Ministria e Kulturës dhe e Turizmit nuk do të financojë projekte që realizohen në kafene, restorante, klube nate dhe kazino.
· Ministria e Kulturës dhe e Turizmit nuk do të financojë shpenzime për pagesën e shërbimeve komunale, kontabilitetit dhe telekomunikacionit, si dhe për prokurimin (blerjen) e pajisjeve teknike dhe mobiljeve.

II. PRIORITETET
Që projekti të mund të vlerësohet nga komisioni profesional, me projektin e paraqitur duhet të përmbushen së paku 2 (dy) nga prioritetet e mëposhtme, në përputhje me llojin e projektit:
1. Promovimi i krijimtarisë vendase muzikore dhe të vallëzimit.
2. Shënimi i jubileve dhe datave të rëndësishme që lidhen me autorë, institucione, shoqata profesionale dhe interpretues vendas nga fusha e veprimtarisë muzikore, muzikore-skenike dhe artit të vallëzimit në vitin 2027 (50, 75, 100 vjet).
3. Shprehja, kultivimi dhe afirmimi i identitetit kulturor të komuniteteve në vend.
4. Nxitja e larmisë stilistike dhe zhanrore, të karakterizuara nga inovacioni, kreativiteti dhe interpretimet premierë.
5. Realizimi i koncerteve në lokalitete tërheqëse kulturore dhe destinacione turistike në vend.
6. Shpërndarja e përmbajtjeve kulturore me qëllim të avancimit të kulturës në nivel lokal dhe mundësimit të zhvillimit të barabartë kulturor në të gjithë territorin e vendit.
7. Mbështetja dhe promovimi i artistëve të rinj.
8. Nxitja e pjesëmarrjes së personave me aftësi ndryshe, personave në gjendje rreziku social dhe grupeve të margjinalizuara.


III. KUSHTET PËR PJESËMARRJE NË KONKURS
Që projekti të mund të vlerësohet nga komisioni profesional, parashtruesi i fletëparaqitjes duhet t’i plotësojë kushtet e mëposhtme:

А) KUSHTET E PËRGJITHSHME
· Të jetë shtetas i Republikës së Maqedonisë së Veriut (për personat fizikë).
· Të jetë i regjistruar në Regjistrin Qendror të Republikës së Maqedonisë së Veriut, me përjashtim të njësive të vetëqeverisjes lokale, institucioneve lokale dhe personave të tjerë juridikë themelues i të cilëve është Republika e Maqedonisë së Veriut (për personat juridikë).
· Të ketë dokument me të cilin konfirmohet pjesëmarrja e pjesëmarrësve dhe bashkëpunëtorëve të përmendur në projekt (përveç rasteve kur bartësi i projektit nuk ka paraqitur pjesëmarrës ose bashkëpunëtorë të tjerë).
· Të ketë siguruar hapësirë për realizimin e projektit.
· T’i ketë rregulluar të drejtat e autorit (nëse nga projekti rrjedh detyrimi për rregullimin e të drejtave të autorit).
· Të ketë ftesë zyrtare për pjesëmarrje (nëse projekti realizohet në bazë të një ftese).
· Të ketë marrëveshje për bashkëpunim (nëse projekti realizohet në bazë të bashkëpunimit të dakorduar).

Dokumentet e detyrueshme me të cilat konfirmohet përmbushja e KUSHTEVE TË PËRGJITHSHME
☐ Për personat fizikë: Vërtetim për shtetësinë ose letërnjoftim ose pasaportë.
☐ Për personat juridikë: Gjendja rrjedhëse, jo më e vjetër se 6 muaj, e lëshuar nga Regjistri Qendror i Republikës së Maqedonisë së Veriut, me përjashtim të njësive të vetëqeverisjes lokale, institucioneve lokale dhe personave të tjerë juridikë themelues i të cilëve është Republika e Maqedonisë së Veriut.
☐ Deklaratë/marrëveshje paraprake e nënshkruar nga të gjithë pjesëmarrësit e përmendur, me të cilën konfirmohet pjesëmarrja e tyre, nëse parashtruesi është person fizik.
☐ Deklaratë ose dokument për sigurimin e hapësirës për realizimin e projektit (ose pëlqim nga njësitë e vetëqeverisjes lokale për shfrytëzimin e hapësirës publike të hapur).
☐ Pëlqim/deklaratë/marrëveshje paraprake për rregullimin e të drejtave të autorit (nëse nga projekti rrjedh detyrimi për rregullimin e të drejtave të autorit).
☐ Ftesë zyrtare për pjesëmarrje (nëse projekti realizohet në bazë të një ftese).
☐ Marrëveshje për bashkëpunim (nëse projekti realizohet në bazë të bashkëpunimit të dakorduar).



Dokumente shtesë:
☐ Letra për shprehjen e qëllimit (financiar) ose oferta, ose çmime të publikuara publikisht për shërbimet dhe mallrat e kërkuara nga ofruesit e tyre.

SHËNIM: Parashtruesi i fletëparaqitjes mund të dorëzojë edhe linqe me përmbajtjet e përmendura (postera, fotografi, video, incizime audio etj., me të cilat dëshmohet realizimi i projektit/pjesëmarrja në projekt).
Linku 1:
Linku 2:
Linku 3:

B) KUSHTET E VEÇANTA SIPAS LLOJEVE TË VEÇANTA TË PROJEKTEVE
Parashtruesi i projektit nga fusha e veprimtarisë muzikore duhet t’i përmbushë në tërësi kushtet e veçanta të përcaktuara: 

1. Organizimi dhe realizimi i projekteve nga fusha e veprimtarisë muzikore

1.1. [bookmark: _Hlk172893188][bookmark: _Hlk173150594]Koncerte solistike/koncerte recital me ose pa shoqërim, me shumën maksimale të mbështetjes financiare deri në 120.000 denarë

Solisti duhet të ketë realizuar:
- veprimtari aktive koncertale/të vallëzimit për më shumë se 10 vjet nga paraqitja e parë solistike/recitalit/vallëzimit;
- së paku 3 koncerte recital/performanca vallëzimi me programe të ndryshme në Republikën e Maqedonisë së Veriut gjatë 10 viteve të fundit;
- së paku 3 koncerte/performanca vallëzimi në festivale/manifestime në vend gjatë 10 viteve të fundit;
- të ketë së paku një vepër nga krijimtaria artistike vendase në programin me të cilin konkurron (duhet të shënohen autori dhe titulli i veprës).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet:
- veprimtaria aktive koncertale/vallëzimi për më shumë se 10 vjet nga paraqitja e parë solistike/recitalit/performancës së vallëzimit;
- së paku 3 koncerte recital/performanca vallëzimi me programe të ndryshme në Republikën e Maqedonisë së Veriut gjatë 10 viteve të fundit;
- së paku 3 koncerte/performanca vallëzimi në festivale/manifestime në vend gjatë 10 viteve të fundit;
☐ Program koncertal/i vallëzimit me së paku një vepër nga krijimtaria artistike vendase (duhet të shënohen vepra dhe emri i autorit).

1.2 Koncerte solistike/koncerte recital me shoqërim orkestral (më shumë se 10 instrumentistë), me shumën maksimale të mbështetjes financiare deri në 500.000 denarë
Solisti duhet të ketë realizuar:
- karrierë aktive koncertale për më shumë se 10 vjet nga paraqitja e parë solistike/recitalit;
- së paku 3 koncerte recital me programe të ndryshme në Republikën e Maqedonisë së Veriut gjatë 10 viteve të fundit;
- së paku 3 koncerte në festivale në vend gjatë 10 viteve të fundit;
- të ketë së paku një vepër nga krijimtaria artistike vendase në programin me të cilin konkurron (duhet të shënohen autori dhe titulli i veprës).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet:
- veprimtaria aktive koncertale për më shumë se 10 vjet nga paraqitja e parë solistike/recitalit;
- së paku 3 koncerte recital me programe të ndryshme në Republikën e Maqedonisë së Veriut gjatë 10 viteve të fundit;
- së paku 3 koncerte në festivale në vend gjatë 10 viteve të fundit;

☐ Program koncertal me së paku një vepër nga krijimtaria artistike vendase (duhet të shënohen vepra dhe emri i autorit).

1.3 Koncerti i parë solistik me ose pa shoqërim, me shumën maksimale të mbështetjes financiare deri në 50.000 denarë
Solisti duhet të ketë:
- rekomandime nga dy persona kompetentë nga fusha profesionale ose nga institucionet e veprimtarisë përkatëse;
- realizuar së paku 1 koncert në ansambël kamertal;
- program të detajuar koncertal me së paku një vepër nga krijimtaria artistike vendase (duhet të shënohen autori dhe titulli i veprës).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet realizimi i së paku 1 koncerti në ansambël kamertal.
☐ Rekomandime nga dy persona kompetentë nga fusha profesionale ose nga institucionet e veprimtarisë përkatëse.
☐ Program koncertal me së paku një vepër nga krijimtaria artistike vendase (duhet të shënohen vepra dhe emri i autorit).

1.4 Cikël koncertesh solistike/recital/kamertale (vetëm për persona juridikë), me shumën maksimale të mbështetjes financiare deri në 800.000 denarë
Të drejtë pjesëmarrjeje kanë vetëm personat juridikë me:
- së paku 15 vjet përvojë në organizimin dhe realizimin e koncerteve në vend;
- program të detajuar dhe të konceptuar qartë, me solistët/ansamblet kamertale të përcaktuara;
- vepra nga krijimtaria artistike vendase në programin me të cilin konkurrohet (duhet të shënohen autorët dhe titujt e veprave).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet së paku 15 vjet përvojë në organizimin dhe realizimin e koncerteve në vend.
☐ Program i detajuar dhe i konceptuar qartë, me solistët/ansamblet kamertale të përcaktuara.
☐ Program i detajuar dhe i konceptuar qartë me vepra nga krijimtaria artistike vendase (duhet të shënohen autorët dhe titujt e veprave).

1.5 Koncerte të ansambleve të vogla kamertale, me shumën maksimale të mbështetjes financiare deri në 400.000 denarë 
Ansambli kamertal duhet të ketë:
- realizuar së paku 5 koncerte kamertale me programe të ndryshme gjatë 10 viteve të fundit;
- realizuar së paku 3 koncerte në festivale në vend gjatë 10 viteve të fundit;
- së paku një vepër nga krijimtaria artistike vendase në programin me të cilin konkurron (duhet të shënohen autori dhe titulli i veprës).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb faqe dhe/ose postera, fotografi/video për realizimin e projekteve dhe/ose kontrata autoriale, me të cilat parashtruesi dëshmon:
- së paku 5 koncerte kamertale me programe të ndryshme gjatë 10 viteve të fundit;
- së paku 3 koncerte në festivale në vend gjatë 10 viteve të fundit;
☐ Program koncertal me së paku një vepër nga krijimtaria artistike vendase (duhet të shënohen vepra dhe emri i autorit).

1.6 Koncerte të orkestrave kamertale, me shumën maksimale të mbështetjes financiare deri në 600.000 denarë
Orkestra kamertale duhet të ketë:
- realizuar së paku 5 koncerte kamertale me programe të ndryshme gjatë 10 viteve të fundit;
- realizuar së paku 3 koncerte në festivale në vend gjatë 10 viteve të fundit;
- së paku një vepër nga krijimtaria artistike vendase në programin me të cilin konkurron (duhet të shënohen autori dhe titulli i veprës).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat parashtruesi dëshmon:
- së paku 5 koncerte kamertale me programe të ndryshme gjatë 10 viteve të fundit;
- së paku 3 koncerte në festivale në vend gjatë 10 viteve të fundit;
- së paku 2 koncerte jashtë vendit gjatë 10 viteve të fundit.
☐ Program koncertal me së paku një vepër nga krijimtaria artistike vendase (duhet të shënohen vepra dhe emri i autorit).

1.7 Koncerti i parë i një ansambli kamertal (deri në kuintet), me shumën maksimale të mbështetjes financiare deri në 120.000 denarë
Artistët që marrin pjesë duhet të kenë, secili veçmas:
- marrë pjesë në së paku 2 koncerte grupore të artistëve të rinj;
- realizuar së paku 1 paraqitje në një ansambël kamertal.
Ansambli kamertal duhet të ketë:
- së paku një vepër nga krijimtaria artistike vendase në programin me të cilin konkurron (duhet të shënohen autori dhe titulli i veprës).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat artistët pjesëmarrës, secili veçmas, dëshmojnë:
- paraqitje në së paku 2 koncerte grupore të artistëve të rinj;
- së paku 1 paraqitje në një ansambël kamertal.
☐ Program koncertal me së paku një vepër nga krijimtaria artistike vendase (duhet të shënohen vepra dhe emri i autorit).

1.8 Koncerte të muzikës popullore vendase, me shumën maksimale të mbështetjes financiare deri në 500.000 denarë
Parashtruesi i aplikimit duhet të ketë:
· Të realizuara së paku 5 koncerte të muzikës popullore në vend gjatë 10 viteve të fundit.

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet:
-realizimi i së paku 5 koncerteve të muzikës popullore në vend dhe jashtë vendit gjatë 10 viteve të fundit.

1.9 Aktivitete dhe koncerte të plota të ansambleve vokale – korale (vetëm për persona juridikë), me shumën maksimale të mbështetjes financiare deri në 400.000 denarë
Ansambli vokal – kori duhet të ketë:
- realizuar së paku 10 koncerte në vend dhe jashtë vendit gjatë 10 viteve të fundit;
- realizuar paraqitje koncertale në së paku 3 festivale në vend gjatë 10 viteve të fundit;
- fituar së paku 2 çmime në konkurse prestigjioze korale jashtë vendit gjatë 10 viteve të fundit;
- së paku 2 vepra nga krijimtaria artistike vendase në programin me të cilin konkurron (duhet të shënohen autorët dhe titujt e veprave).

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet:
- së paku 10 koncerte në vend dhe jashtë vendit gjatë 10 viteve të fundit;
- paraqitje koncertale në së paku 3 festivale në vend gjatë 10 viteve të fundit;
- së paku 2 çmime në konkurse prestigjioze korale jashtë vendit gjatë 10 viteve të fundit.
☐ Program koncertal me së paku dy vepra nga krijimtaria artistike vendase (duhet të shënohen veprat dhe emrat e autorëve).

2. Aktivitete dhe shfaqje të plota të ansambleve të vallëzimit/baletit (balet modern/vallëzim bashkëkohor) (vetëm për persona juridikë), me shumën maksimale të mbështetjes financiare deri në 500.000 denarë 
Personi juridik duhet të ketë:
- realizuar së paku 5 projekte në vend gjatë 10 viteve të fundit (grupi i vallëzimit);
- së paku 3 koreografi të realizuara (për koreografin) gjatë 10 viteve të fundit;
- marrëveshje për bashkëprodhim me një institucion nga fusha e kulturës.

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb-faqe dhe/ose postera, fotografi/video për realizimin e projekteve dhe/ose kontrata autoriale, me të cilat dëshmohet:
-realizimi i së paku 5 projekteve në vend gjatë 10 viteve të fundit (grupi i vallëzimit);
-së paku 3 koreografi të realizuara (për koreografin) gjatë 10 viteve të fundit;
☐ Marrëveshje për bashkëprodhim me një institucion nga fusha e kulturës.

3. Gara ndërkombëtare muzikore dhe të vallëzimit (vetëm për persona juridikë), me shumën maksimale të mbështetjes financiare deri në 800.000 denarë
Organizatori i garës duhet të dorëzojë dëshmi për:
- juri ndërkombëtare me së paku 2 anëtarë të huaj;
- gara të jetë pjesë e një rrjetit internacional garash ose e asociacioneve dhe organizatave të tjera ndërkombëtare.

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Deklarata për pjesëmarrjen e anëtarëve të jurisë, me së paku 2 anëtarë të huaj.
☐ Dokument me të cilin konfirmohet anëtarësimi në një rrjet ndërkombëtar garash ose në asociacione dhe organizata të tjera ndërkombëtare.

4. Projekte muzikore-skenike të dedikuara për përfshirjen e personave të margjinalizuar dhe personave me aftësi të kufizuara, me shumën maksimale të mbështetjes financiare deri në 100.000 denarë
Parashtruesit e aplikimit duhet:
· të kenë realizuar së paku 3 projekte të këtij lloji gjatë 10 viteve të fundit.

Dokumentet e detyrueshme me të cilat konfirmohet përmbushja e KUSHTEVE TË VEÇANTA
☐ Publikime në gazeta ditore dhe/ose në ueb faqe  dhe/ose postera, fotografi/video për së paku 3 projekte të këtij lloji të realizuara gjatë 10 viteve të fundit.

IV. KRITERET DHE MATËSIT MBI BAZËN E TË CILËVE DO TË BËHET VLERËSIMI I PROJEKTEVE
Komisioni profesional do të bëjë vlerësimin e projekteve në bazë të kritereve të mëposhtme:
1. Cilësia e përmbajtjes së projektit.
2. Burimet njerëzore.
3. Arsyeshmëria financiare.

Kriteret e sipërpërmendura do të vlerësohen sipas matësve të mëposhtëm:
1. Cilësia e përmbajtjes së projektit – gjithsej 70 pikë
Cilësia e projektit do të vlerësohet përmes kreativitetit, origjinalitetit/autenticitetit, ndikimit të pritshëm, aktualitetit dhe dukshmërisë. 

2. Burimet njerëzore – gjithsej 15 pikë
Burimet njerëzore do të vlerësohen përmes arritjeve artistike, përkatësisht profesionale, të bartësve dhe pjesëmarrësve në projekt.

3. Arsyeshmëria financiare – gjithsej 15 pikë
Arsyeshmëria financiare duhet të pasqyrojnë projeksionin real të shumës së shpenzimeve të përgjithshme për realizimin e projektit, si dhe balancën reale ndërmjet honorareve autoriale dhe shpenzimeve të tjera për realizimin e projektit.

V.  MËNYRA E FINANCIMIT
Që të mund të përzgjidhet dhe financohet si projekt me interes kombëtar në kulturë, projekti duhet të marrë së paku 40 pikë, nga gjithsej 100 pikë, në përputhje me kriteret dhe matësit mbi bazën e të cilëve është bërë vlerësimi i projekteve.
Ministria e Kulturës dhe e Turizmit do të marrë pjesë në financimin e projektit me së paku 40% të mjeteve, deri në shumën maksimale në denarë të përcaktuar sipas llojeve të projekteve në Kapitullin I. Llojet e projekteve të këtij Konkursi vjetor.
Përjashtimisht, nëse projekti merr së paku 40 pikë, ndërsa mjetet e kërkuara janë më të ulëta se shuma prej 40% e mjeteve që do të duhej të miratoheshin, Ministria e Kulturës dhe e Turizmit e ruan të drejtën të marrë pjesë në financimin e projektit, por jo në shumë më të lartë se shuma e kërkuar nga përfituesi.
Buxheti i përgjithshëm për të gjitha llojet e projekteve do të përcaktohet pas miratimit të Buxhetit të Republikës së Maqedonisë së Veriut për vitin 2027.

	
REPUBLIKA E MAQEDONISË SË VERIUT
MINISTRIA E KULTURËS DHE E TURIZMIT


	FORMULAR APLIKIMI
për projekt nga fusha e veprimtarisë muzikore dhe muzikore-skenike për vitin 2027

	1. TË DHËNA TË PËRGJITHSHME PËR PARASHTRUESIN E APLIKIMIT:

	Emri i personit fizik:
	Emri i plotë i personit juridik (në përputhje me gjendjen rrjedhëse):

	Mbiemri i personit fizik:
	

	Adresa:      
	Adresa:      

	Telefoni:      
	Telefoni:      

	Adresa elektronike:      
	Adresa elektronike:      

	Faqja e internetit: *    
	Faqja e internetit: *     

	Gjinia: 
	Numri i vetëm tatimor i personit juridik:

	Numri i vetëm i amzës i qytetarit (NVAQ):
	Xhirollogaria e personit juridik:

	Mosha (në momentin e aplikimit):
	Banka depozituese e personit juridik:

	
	Emri dhe mbiemri i personit përgjegjës në personin juridik:

	
	Emri dhe mbiemri i bartësit të projektit:

	
	Gjinia: 

	
	Mosha (në momentin e aplikimit):



	2. TË DHËNA TË PËRGJITHSHME PËR PROJEKTIN

	Titulli i plotë i projektit:

	Vendi/et e realizimit të projektit:

	1.

	2.



	3. TË DHËNA SHTESË PËR PROJEKTIN

	3.1. Buxheti i përgjithshëm i projektit
	     

	3.2. Mjetet e kërkuara nga Ministria e Kulturës dhe e Turizmit
	

	3.3. Burime të tjera të financimit të projektit
	

	3.4. Lloji i projektit (duhet të shënohet lloji i projektit nga Kapitulli I i Konkursit vjetor)
	

	3.5. Vendi (hapësira), qyteti i realizimit
	

	3.6. Koha (periudha, data) dhe kohëzgjatja (në ditë) e projektit
	nga __________ deri më ____________ / _______ ditë

	3.7. Bartësi i projektit (emri dhe mbiemri, telefoni i kontaktit dhe adresa elektronike)

	

	3.8. Bashkëpunëtorët e tjerë të përfshirë në projekt (emri dhe mbiemri, angazhimi, telefoni i kontaktit dhe adresa elektronike)

	




	4. PËRMBAJTJA E PROJEKTIT

	4.1. Cilin/cilat prioritet(e) të Konkursit i përmbush projekti
(duhet të shënohet/shënohen numri/numrat rendorë të prioritetit/eve nga Kapitulli II i Konkursit vjetor)

	

	4.2. Qëllimet e projektit

	     

	4.3. Rezultatet e pritshme

	     

	4.4. Përshkrimi i projektit (600–1000 fjalë/vetëm tekst. Nëse teksti është më i gjatë se 1000 fjalë, duhet të bashkëngjitet si dokument shtesë)

	     



	5. BURIMET NJERËZORE

	5.1. Përshkrim i përgjithshëm i ekspertizës, kompetencës, përkatësisht arritjeve artistike të bartësit të projektit, të pjesëmarrësve dhe bashkëpunëtorëve të tjerë, ose portofol për personin juridik
(Të bashkëngjiten biografitë, përkatësisht portofoli, si dokument shtesë.)

	     



	6. PLANI FINANCIAR I PROJEKTIT


	6.1. Përshkrimi i shpenzimit
	Vlera (e shprehur në denarë)

	1.
	

	2.
	

	3.
	

	4.
	

	Shuma e përgjithshme e mjeteve të nevojshme për projektin
	

	6.1.1. Mjetet financiare të kërkuara nga Ministria e Kulturës dhe e Turizmit
	

	6.1.2. Mjetet financiare të siguruara nga burime të tjera(Nëse për projektin janë siguruar mjete financiare nga burime të tjera, detyrimisht duhet të shënohen burimi dhe shuma e mjeteve.)

	1.
	     

	2.
	

	3.
	

	Shuma e përgjithshme e mjeteve financiare të siguruara nga burime të tjera
	



	

	7. DEKLARATA E PARASHTRUESIT TË APLIKIMIT (të shënohet kutia e zbrazët me X)

	☐ Nën përgjegjësi të plotë morale dhe penale deklaroj se të dhënat në formularin e aplikimit dhe në dokumentet e bashkëngjitura janë të sakta dhe të vërteta.

	Data:    
	Parashtruesi i aplikimit
(emri dhe mbiemri) 
 

	                                                                                                  Nënshkrimi

